

 Dunajska cesta 48, 1000 Ljubljana T: 01 478 70 00

 F: 01 478 74 25

 E: gp.mnvp@gov.si

 www.mnvp.gov.si

|  |
| --- |
| Številka:  007-210/2024/27 |
| Ljubljana, 13. 5. 2025 |
| **EVA:**  **2024-2560-0045** |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o rudarski pravici za izkoriščanje mineralne surovine tehnični kamen dolomit v pridobivalnem prostoru Ježce 2 v občini Šmartno pri Litiji – predlog za obravnavo |
| 1. Predlog sklepov vlade: |
| Na podlagi prvega odstavka 35. člena Zakona o rudarstvu (Uradni list RS, št. 14/14 – uradno prečiščeno besedilo, 61/17 – GZ, 54/22, 78/23 – ZUNPEOVE in 81/24) je Vlada Republike Slovenije na ….... seji dne ……. sprejela naslednji**S K L E P :**Vlada Republike Slovenije je izdala Uredbo o rudarski pravici za izkoriščanje mineralne surovine tehnični kamen dolomit v pridobivalnem prostoru Ježce 2 v občini Šmartno pri Litiji, in jo objavi v Uradnem listu Republike Slovenije. Barbara Kolenko Helbl generalna sekretarka Vlade Republike SlovenijePREJMEJO:* Ministrstvo za naravne vire in prostor, Dunajska cesta 48, Ljubljana;
	+ Služba Vlade Republike Slovenije za zakonodajo, Mestni trg 4, Ljubljana;
	+ Urad vlade za komuniciranje, Gregorčičeva 25, Ljubljana.
 |
|  **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| - Jože Novak, minister za naravne vire in prostor - mag. Miran Gajšek, državni sekretar- dr. Katarina Groznik Zeiler, generalna direktorica Direktorata za naravo- Natalija Kokalj, namestnica generalne direktorice Direktorata za naravo- Jurij Crnkovič, vodja Sektorja za rudarstvo |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| S predlogom uredbe Ministrstvo za naravne vire in prostor Vladi Republike Slovenije predlaga, da podeli rudarsko pravico za izkoriščanje mineralne surovine tehnični kamen dolomit v pridobivalnem prostoru Ježce 2. Pravna podlaga za izdajo uredbe (rudarskega koncesijskega akta) je prvi odstavek 35. člena Zakona o rudarstvu (Uradni list RS, št. 14/14 – uradno prečiščeno besedilo, 61/17 – GZ, 54/22, 78/23 – ZUNPEOVE in 81/24; v nadaljnjem besedilu: ZRud-1), ki določa, da rudarski koncesijski akt izda vlada na predlog ministrstva, pristojnega za rudarstvo.Skladno z prvim odstavkom 34. člena ZRud-1 se koncesija za izkoriščanje za določeni pridobivalni prostor podeli na podlagi poprej izdanega rudarskega koncesijskega akta in na njegovi podlagi izvedenega javnega razpisa za izbor nosilca rudarske pravice za izkoriščanje. Skladno z drugim odstavkom 34. člena ZRud-1 pa se lahko koncesija za izkoriščanje za določeni pridobivalni prostor podeli tudi brez javnega razpisa in samo na podlagi prej izdanega rudarskega koncesijskega akta za določeni pridobivalni prostor pravni ali fizični osebi, ki izpolnjuje katerega od izrecno navedenih pogojev. Za izdajo koncesijskega akta brez javnega razpisa je izpolnjen pogoj iz 2. točke drugega odstavka 34. člena ZRud-1, saj je vlagatelj vloge lastnik zemljišč, na katerem se rudarska pravica podeljuje. Ministrstvo je v postopku pred pripravo predlaganega koncesijskega akta preverilo, da predlagani pridobivalni prostor in vlagatelj vloge izpolnjujejo predpisane pogoje za podelitev rudarske pravice.Uredba je notranje usklajena z Direktoratom za prostor in graditev Ministrstva za naravne vire in prostor ter medresorsko usklajena z Ministrstvom za okolje, podnebje in energijo, Ministrstvom za finance in Službo Vlade Republike Slovenije za zakonodajo. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA (prihodek) |
| b) | usklajenost slovenskega pravnega reda s pravnim redom Evropske unije:   | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | DA – v okviru sprejemanja prostorskih aktov  |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR: /(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | 0 | ca. + 27.835,09 EUR EUR | ca. + 27.835,09 EUR  | ca. + 27.835,09 EUR |
| Predvideno povečanje (+) ali zmanjšanje (**–**) prihodkov občinskih proračunov  | 0 | ca. + 27.835,09 EUR  | ca. + 27.835,09 EUR | ca. + 27.835,09 EUR |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

Iz naslova podeljene rudarske pravice bo po sklenitvi koncesijske pogodbe prihodek državnega proračuna plačilo rudarske koncesnine. Skladno s predpisi je potrebno priglasitev za odmero koncesnine za tekoče leto izvesti do 30. januarja naslednje leto, rok plačila pa je 30 dni od vročitve odločbe o odmeri. Skladno s prvim odstavkom 53. člena ZRud-1 sta osnova za izračun rudarske koncesnine velikost pridobivalnega prostora in povprečna cena enote določene vrste mineralne surovine v raščenem stanju v Republiki Sloveniji.Prvi odstavek 5. člena Uredbe o rudarski koncesnini in sredstvih za sanacijo (Uradni list RS, št. 91/11 in 57/13) določa, da se višina plačila za pridobivalni prostor glede na način in vrsto izkoriščanja mineralne surovine določa na podlagi določenega števila točk za 1 ha pridobivalnega prostora, kot je prikazano v tabeli, ki je Priloga 1 te uredbe in njen sestavni del. Iz tabele izhaja, da se pri površinskem izkoriščanju trdnih mineralnih surovin za površinski kop odmerja 15.000 točk/ha.Drugi odstavek 5. člena Uredbe o rudarski koncesnini in sredstvih za sanacijo (Uradni list RS, št. 91/11 in 57/13) določa, da se višina plačila za mineralno surovino določa kot vrednostni znesek po enotah določenih vrst mineralnih surovin, izražen z določenim odstotkom plačila oziroma številom točk, kot je prikazano v tabeli, ki je Priloga 2 te uredbe in njen sestavni del. Iz tabele izhaja, da se za tehnični kamen dolomit odmerja 76 točk. Po Odloku o določitvi vrednosti točke za odmero rudarske koncesnine (Uradni list RS, št. 86/18 in 132/23) znaša vrednost točke 0,01147 EUR.V kamnolomu Ježce 2 je velikost pridobivalnega prostora 19,5698 ha, kar bi pomenilo letno odmerjeno koncesnino (za pridobivalni prostor) v višini 15.000 točk/ha x 19,5698 ha x 0,01147 EUR/točko= 3.366,98 EUR. V kamnolomu Ježce 2 je predvidena povprečna letna proizvodnja 60.000 m3 tehničnega kamna dolomita v raščenem stanju, kar bi pomenilo letno odmerjeno koncesnino za mineralno surovino v višini 60.000 m3 x 76 točk/m3 x 0,01147 EUR/točko = 52.303,20 EURPovprečna odmerjena skupna koncesnina iz naslova površine pridobivalnega prostora in pridobljene mineralne surovine bo torej znašala 3.366,98 EUR + 52.303,20 EUR = 55.670,18 EUR od česar skladno z ZRud-1 s 5. odstavkom 53. člena ZRud-1 polovica pripada občini in polovica državi.**II. Finančne posledice za državni proračun**Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR: / |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE****NE****DA**(kot prihodek, saj polovica odmerjene koncesnine pripada občini) |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani:/ |
| 9. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | DA |
| / |
| Datum objave: V razpravo so bili vključeni:  predstavniki zainteresirane javnosti, predstavniki strokovne javnosti,  občine in združenja občin ali pa navedite, da se gradivo ne nanaša nanje..Upoštevani so bili: v celoti, |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Jože Novak minister za naravne vire in prostor  |

Prilogi:

* + predlog uredbe
	+ obrazložitev

**Priloga 1 (jedro gradiva)**

 **PREDLOG**

 **EVA: 2024-2560-0045**

Na podlagi prvega odstavka 35. člena Zakona o rudarstvu (Uradni list RS, št. 14/14 – uradno prečiščeno besedilo, 61/17 – GZ, 54/22, 78/23 – ZUNPEOVE in 81/24) Vlada Republike Slovenije izdaja

**UREDBO**

**o rudarski pravici za izkoriščanje mineralne surovine tehnični kamen dolomit
v pridobivalnem prostoru Ježce 2 v občini Šmartno pri Litiji**

**I. SPLOŠNE DOLOČBE**

**1. člen**

**(vsebina)**

Ta uredba je rudarski koncesijski akt, ki določa pogoje za podelitev in izvajanje rudarske pravice za izkoriščanje mineralne surovine tehnični kamen dolomit v pridobivalnem prostoru Ježce 2 v občini Šmartno pri Litiji.

**2. člen**

**(koncesijska pogodba)**

Ob neskladju določb te uredbe in določb koncesijske pogodbe veljajo določbe te uredbe.

**3. člen**

**(splošni varstveni pogoji in ukrepi)**

(1) Nosilec rudarske pravice za izkoriščanje mora med izvajanjem rudarske pravice in opustitvijo izvajanja rudarskih del izpolnjevati tudi vse pogoje po predpisih, ki urejajo ceste, gozdove, varstvo okolja, ohranjanje narave, varstvo voda, varstvo kulturne dediščine, varstvo pred tehničnimi in drugimi nesrečami, ter po drugih predpisih, s katerimi se urejajo rudarska dela.

(2) Poleg izpolnjevanja pogojev iz prejšnjega odstavka mora nosilec rudarske pravice za izkoriščanje zagotoviti tudi:

1. ukrepe, da se predvideni poseg v okolje izvede tako, da je poraba prostora, tal in energije čim manjša;

2. ukrepe, s katerimi se dosega največje mogoče varstvo okolja pred izpustom plinastih, tekočih ali trdnih snovi v zrak, tla, površinske vode ali podtalnico;

3. ukrepe za preprečevanje čezmernega onesnaževanja okolja s hrupom;

4. smotrno izkoriščanje mineralne surovine z uporabo ustrezne sodobne tehnologije;

5. upoštevanje pravil ravnanja, varstvenih režimov, izhodišč in naravovarstvenih pogojev za varstvo tehničnih vrednot in ohranjanje biotske raznovrstnosti;

6. ukrepe pri tveganju in nevarnosti za okolje ob morebitni ekološki nesreči zaradi posega;

7. ukrepe za zavarovanje vodnih virov, če koncesionar odkrije nahajališče vode;

8. dovozne poti do kraja posega in njihovo primerno ureditev;

9. ukrepe za preprečitev razlitja motornih olj in naftnih derivatov;

10. ukrepe v zvezi s sanacijo in vnovično ureditvijo zemljišč in tal med dejavnostjo in po njej, in sicer tako, da se kar najbolj vzpostavi novo ali nadomesti prejšnje okoljsko stanje; in

11. ukrepe, da se ne poslabšata stanje tal in voda ter vodni režim.

**4. člen**

**(zagotavljanje varnosti in zdravja pri delu)**

Varnost in zdravje pri delu nosilec rudarske pravice za izkoriščanje zagotavlja v skladu z zakonom, ki ureja rudarstvo.

**5. člen**

**(obveznost obveščanja in poročanja)**

Nosilec rudarske pravice za izkoriščanje organom in zavodom poroča v skladu s predpisi, ki urejajo rudarstvo, vode, varstvo podzemnih jam, ohranjanje narave in varstvo okolja, ter drugimi predpisi.

**6. člen**

**(obveznost plačila rudarske koncesnine in rezerviranih sredstev za sanacijo)**

(1) Nosilec rudarske pravice za izkoriščanje postane zavezanec za plačevanje rudarske koncesnine ter za zagotavljanje in plačevanje rezerviranih sredstev za sanacijo v skladu z zakonom, ki ureja rudarstvo.

(2) Rudarska koncesnina se odmerja, plačuje in usklajuje v skladu z zakonom, ki ureja rudarstvo, in predpisom, ki ureja plačevanje rudarskih koncesnin.

(3) Rezervirana sredstva za sanacijo se zagotavljajo, odmerjajo, plačujejo in usklajujejo v skladu z zakonom, ki ureja rudarstvo, in predpisom, ki ureja plačevanje sredstev za sanacijo.

**7. člen**

**(prenehanje koncesijskega razmerja in koncesijske pogodbe)**

Koncesijsko razmerje in koncesijska pogodba prenehata iz razlogov in na način, ki jih določa zakon, ki ureja rudarstvo.

**8. člen**

**(odvzem rudarske pravice)**

Rudarska pravica za izkoriščanje se odvzame iz razlogov in na način po zakonu, ki ureja rudarstvo.

**II. MINERALNA SUROVINA, PRIDOBIVALNI PROSTOR IN POGOJI, POD KATERIMI SE PODELJUJE RUDARSKA PRAVICA ZA IZKORIŠČANJE**

**9. člen**

**(izkoriščanje mineralne surovine tehnični kamen dolomit
v pridobivalnem prostoru Ježce 2 v občini Šmartno pri Litiji)**

(1) Predmet rudarske pravice je izkoriščanje mineralne surovine tehnični kamen dolomit v količini do 1.593.227 m3 (en milijon petsto triindevetdeset tisoč dvesto sedemindvajset) kubičnih metrov v raščenem stanju.

(2) Pridobivalni prostor Ježce 2 je nov pridobivalni prostor, in sicer v obsegu iz tretjega, četrtega in petega odstavka tega člena, ki obsega tudi bivši pridobivalni prostor Ježce – širitev 1 ter obstoječa pridobivalna prostora Ježce in Ježce – širitev 2.

(3) Pridobivalni prostor Ježce 2 obsega:

1. v celoti zemljišča s parc. št. 222, 232, 243, 246, 219/2, 220/3, 220/6, 227/15, 227/7, 231/10, 231/5, 231/6, 231/7, 231/9, 234/2, 838/2 in 839/2, vse k. o. 1850 – Ježni Vrh;
2. del zemljišča s parc. št. 838/1, k. o. 1850 – Ježni Vrh, ki leži južno od daljice PP 1.1–PP 1.2;
3. del zemljišča s parc. št. 231/8, k. o. 1850 – Ježni Vrh, ki ga na zahodu omejujeta daljica PP 1.1–PP 1.2 in poligon točk PP 2.1–PP 2.2–PP 2.3\*, na jugu pa ga omejuje premica skozi PP 7.16 in PP 7.17;
4. dele zemljišč s parc. št. 245, 248/2 in 249/2, vse k. o. 1850 – Ježni Vrh, ki ležijo vzhodno od daljice PP 3.1–PP 3.2;
5. dela zemljišč s parc. št. 219/5 in 219/4, obe k. o. 1850 – Ježni Vrh, ki ležita hkrati vzhodno od premice skozi PP 3.2 in PP 3.3 in jugozahodno od premice skozi PP 4.1 in PP 4.2, ter dela zemljišč s parc. št. 219/5 in 219/4, obe k. o. 1850 – Ježni Vrh, ki ležita vzhodno od premice skozi PP 5.1 in PP 5.2;
6. dela zemljišč s parc. št. 220/2, k. o. 1850 – Ježni Vrh, en del leži severno od poligona točk PP 6.1\*–PP 6.2–PP 6.3–PP 6.4, drugi del leži južno od premice skozi PP 7.2 in PP 7.3;
7. dela zemljišč s parc. št. 220/4, k. o. 1850 – Ježni Vrh, en del leži severno od premice skozi PP 6.3 in PP 6.4, drugi del leži južno od premice skozi PP 6.5 in PP 7.1;
8. del zemljišča s parc. št. 220/5, k. o. 1850 – Ježni Vrh, ki leži severno od premice skozi PP 6.3 in PP 6.4;
9. del zemljišča s parc. št. 221, k. o. 1850 – Ježni Vrh, ki leži južno od premice skozi PP 7.2 in PP 7.3;
10. del zemljišča s parc. št. 391/3, k. o. 1850 – Ježni Vrh, ki leži zahodno od poligona točk PP 7.2–PP–7.3–PP 7.4–PP 7.5–PP 7.6–PP 7.7–PP 7.8–PP 7.9–PP 7.10;
11. dele zemljišč s parc. št. 227/8, 227/16 in 227/1, vse k. o. 1850 – Ježni Vrh, ki ležijo severozahodno od poligona točk PP 7.9–PP 7.10–PP 7.11–PP 7.12–PP 7.13–PP 7.14–PP 7.15;
12. del zemljišča s parc. št. 227/18, k. o. 1850 – Ježni Vrh, ki ga na vzhodu in jugu omejuje poligon točk PP 7.14–PP 7.15–PP 7.16–PP 7.17;
13. dele zemljišč s parc. št. 839/4, 838/3 in 234/1 k. o. 1850 – Ježni Vrh, ki ležijo severno od premice skozi PP 7.16 in PP 7.17;
14. dela zemljišč s parc. št. 233/6 in 233/7, oba k. o. 1850 – Ježni Vrh, ki ležita severno od premice skozi PP 7.17 in PP 7.18.

(4) Koordinate točk iz prejšnjega odstavka so določene s točkami v ETRS D96/TM koordinatnem sistemu ali opisno:

|  |  |  |
| --- | --- | --- |
| TOČKA | e | n |
| PP 1.1 | prvo oglišče na parcelni meji med zemljišči s parc. št. 233/5 in 838/1, obe k. o. 1850 – Ježni Vrh, ki leži južno od tromeje zemljišč s parc. št. 231/2, 233/5 in 838/1, vse k. o. 1850 – Ježni Vrh |
| PP 1.2 | skrajno južno oglišče parcele s parc. št. 232, k. o. 1850 – Ježni Vrh |
| PP 2.1 | severovzhodno oglišče parcele s parc. št. 232, k. o. 1850 – Ježni Vrh |
| PP 2.2 | 491432,00 | 95673,98 |
| PP 2.3 | 491455,83 | 95705,39 |
| PP 2.3\* | leži na presečišču premice skozi PP 2.2 in PP 2.3 ter meje med zemljišči s parc. št. 231/8 in 227/7, obe k. o. 1850 – Ježni Vrh |
| PP 3.1 | tromeja zemljišč s parc. št. 241, 243 in 245, vse k. o. 1850 – Ježni Vrh |
| PP 3.2 | tromeja zemljišč s parc. št. 220/6, 219/5 in 249/2, vse k. o. 1850 – Ježni Vrh |
| PP 3.3 | 491426,99 | 95904,94 |
| PP 4.1 | 491459,04 | 95955,69 |
| PP 4.2 | 491534,12 | 95905,03 |
| PP 5.1 | 491600,96 | 95926,19 |
| PP 5.2 | 491532,30 | 95972,52 |
| PP 6.1 | 491803,26 | 95783,76 |
| PP 6.1\* | leži na presečišču premice skozi PP 6.1 in PP 6.2 ter meje med zemljišči s parc. št. 220/2 in 391/3, obe k. o. 1850 – Ježni Vrh |
| PP 6.2 | 491764,73 | 95809,76 |
| PP 6.3 | 491764,32 | 95815,98 |
| PP 6.4 | 491702,33 | 95857,80 |
| PP 6.5 | leži na tromeji zemljišč s parc. št. 220/5, 220/6 in 220/4, vse k. o. 1850 – Ježni Vrh |
| PP 7.1 | tromeja zemljišč s parc. št. 220/4, 221 in 220/2, vse k. o. 1850 – Ježni Vrh |
| PP 7.2 | 491726,96 | 95774,93 |
| PP 7.3 | 491801,18 | 95724,85 |
| PP 7.4 | 491815,73 | 95672,64 |
| PP 7.5 | 491817,02 | 95660,29 |
| PP 7.6 | 491816,20 | 95650,28 |
| PP 7.7 | 491812,34 | 95639,27 |
| PP 7.8 | 491807,71 | 95631,77 |
| PP 7.9 | 491797,16 | 95618,73 |
| PP 7.10 | 491781,15 | 95613,50 |
| PP 7.11 | 491741,87 | 95605,00 |
| PP 7.12 | 491700,78 | 95588,79 |
| PP 7.13 | 491677,94 | 95570,30 |
| PP 7.14 | 491647,64 | 95541,08 |
| PP 7.15 | 491627,01 | 95497,85 |  |
| PP 7.16 | 491620,39 | 95448,31 |
| PP 7.17 | najvzhodnejše oglišče parcele s parc. št. 233/7, k. o. 1850 – Ježni Vrh |
| PP 7.18 | 491332,04 | 95381,62 |

(5) Pridobivalni prostor Ježce 2 sega v najglobljem delu do kote 365 m nadmorske višine.

(6) Skupna površina pridobivalnega prostora Ježce 2 je 19,5698 hektarja.

(7) Koncesija za izkoriščanje se podeli za 31 let. Podaljšanje rudarske pravice in koncesije se lahko izvede v skladu z zakonom, ki ureja rudarstvo.

(8) Rudarska pravica za izkoriščanje se podeli brez javnega razpisa pravni osebi PESKOKOP KEPA, SUZANA KEPA, s. p., Ježce 2, 1275 Šmartno pri Litiji, matična številka: 3124231000 (v nadaljnjem besedilu: PESKOKOP KEPA, SUZANA KEPA, s. p.). Rudarska pravica se podeli z dnem sklenitve koncesijske pogodbe. O podelitvi rudarske pravice se izda odločba o izbiri nosilca rudarske pravice v skladu z zakonom, ki ureja rudarstvo.

(9) Nosilec rudarske pravice mora do izteka koncesije iz prejšnjega odstavka izvesti dokončno sanacijo okolja in odpraviti posledice, ki so nastale pri izvajanju rudarskih del, na območjih, kjer posledic ni mogoče v celoti sanirati ali odpraviti, pa izvesti ukrepe zavarovanja, da se izključijo nevarnost za zdravje ali življenje ljudi in živali ter možni povzročitelji onesnaževanja okolja ali predvidljiva škoda na objektih in okolju.

(10) Drugi pogoji s področja varstva okolja, ohranjanja narave, varstva voda, varstva kulturne dediščine, varstva pred tehničnimi in drugimi nesrečami ter druge obveznosti, ki jih mora nosilec rudarske pravice upoštevati pri njenem izvajanju, so:

a) revidirani rudarski projekt za pridobitev koncesije za izkoriščanje, ki ga nosilec rudarske pravice priloži k predlogu za sklenitev koncesijske pogodbe, mora biti izdelan v skladu z zakonom, ki ureja rudarstvo, na njegovi podlagi izdanimi predpisi in določbami te uredbe. Pridobivalni prostor in njegova raba morata biti v skladu z dokumenti urejanja prostora;

b) pridobitev soglasij, mnenj in dovoljenj pristojnih soglasodajalcev in mnenjedajalcev k rudarskemu projektu za pridobitev koncesije za izkoriščanje ter dovoljenj in drugih aktov po predpisih, ki urejajo varstvo okolja, ceste, vode, naravo, naravne vrednote, kulturno dediščino in drugo;

c) pridobitev okoljevarstvenega soglasja ali sklepa v predhodnem postopku na podlagi predpisa, ki ureja presojo vplivov na okolje;

č) izdelava elaborata o zalogah in virih mineralnih surovin v enem letu od dneva podpisa koncesijske pogodbe.

(11) Potrdilo o skladnosti pridobivalnega prostora in njegove rabe z dokumenti urejanja prostora iz točke a) prejšnjega odstavka ter soglasja, mnenja in dovoljenja iz točk b) in c) prejšnjega odstavka morajo biti sestavni del revidiranega rudarskega projekta za pridobitev koncesije za izkoriščanje.

(12) Sanacija pridobivalnega prostora se izvede v skladu s potrjenim rudarskim projektom za pridobitev koncesije za izkoriščanje. Uporaba odpadkov za zasipanje odkopanega pridobivalnega prostora je dovoljena le v skladu s predpisi, ki urejajo odpadke. Po dokončanih zapiralnih delih oziroma po izvedeni dokončni sanaciji okolja nosilec rudarske pravice za izkoriščanje pri ministrstvu, pristojnem za rudarstvo, vloži vlogo za izdajo odločbe o prenehanju pravic in obveznosti.

(13) V zvezi z mineralno surovino iz prvega odstavka tega člena se lahko opravljajo naslednje dejavnosti:

– pridobivanje mineralne surovine;

– skladiščenje in obogatitev mineralne surovine;

– uporaba mineralne surovine in proizvodov njene obogatitve za lastne potrebe in prodajo na trgu.

**III. PREHODNE IN KONČNE DOLOČBE**

**10. člen**

**(obveznost dokončne sanacije okolja in rekultivacije iz predhodnih rudarskih pravic)**

(1) PESKOKOP KEPA SUZANA KEPA, s. p., Ježce 2, 1275 Šmartno pri Litiji, matična številka: 3124231000, mora izvesti dokončno sanacijo in rekultivacijo zemljišč pridobivalnega prostora Ježce v skladu s koncesijsko pogodbo št. 354-14-99/01 z dne 18. decembra 2001, razen če sklene novo koncesijsko pogodbo na podlagi 9. člena te uredbe.

(2) PESKOKOP KEPA SUZANA KEPA, s. p., Ježce 2, 1275 Šmartno pri Litiji, matična številka: 3124231000, mora izvesti dokončno sanacijo in rekultivacijo zemljišč pridobivalnega prostora Ježce – širitev 2 v skladu s koncesijsko pogodbo št. 0141-18/2010-DE-62 z dne 21. maja 2015, razen če sklene novo koncesijsko pogodbo na podlagi 9. člena te uredbe.

(3) PESKOKOP KEPA SUZANA KEPA, s. p., Ježce 2, 1275 Šmartno pri Litiji, matična številka: 3124231000 mora izvesti dokončno sanacijo in rekultivacijo zemljišč na bivšem pridobivalnem prostoru Ježce – širitev 1 na podlagi 100.a člena Zakona o rudarstvu (Uradni list RS, št. 14/14 – uradno prečiščeno besedilo, 61/17 – GZ, 54/22, 78/23 – ZUNPEOVE in 81/24), razen če sklene koncesijsko pogodbo na podlagi 9. člena te uredbe.

**11. člen**

**(prenehanje veljavnosti koncesijskih aktov za pridobivalna prostora Ježce in Ježce – širitev 2 ter bivši pridobivalni prostor Ježce – širitev 1)**

(1) Z dnem uveljavitve te uredbe preneha veljati 126. točka iz priloge »Seznam pravnih in fizičnih oseb po drugem odstavku 2. člena uredbe – Izkoriščanje mineralnih surovin« Uredbe o podelitvi rudarske pravice imetnikom dovoljenj za raziskovanje oziroma pridobivanje mineralnih surovin (Uradni list RS, št. 103/00, 81/02, 26/18, 60/18, 62/19, 97/20, 124/20, 152/20, 168/20, 191/20, 22/21, 31/21, 31/21, 54/21, 74/21, 87/21, 6/22, 38/22, 47/22, 79/23, 47/24 in 70/24), se pa še naprej uporablja do sklenitve koncesijske pogodbe na podlagi 9. člena te uredbe oziroma do izdaje odločbe o prenehanju pravic in obveznosti za pridobivalni prostor Ježce, če do sklenitve koncesijske pogodbe na podlagi te uredbe ne pride.

(2) Z dnem uveljavitve te uredbe preneha veljati 11. člen Uredbe o rudarskih pravicah za gospodarsko izkoriščanje mineralnih surovin v pridobivalnih prostorih Laze – širitev v Občini Kočevje, Suhor pri Vinici – širitev v Občini Črnomelj, Lenart pri Gornjem Gradu 2 v Občini Gornji Grad, Ježce – širitev 2 v Občini Šmartno pri Litiji, Kmetov pruh – širitev v Občini Šmartno pri Litiji, Brezovica – širitev v Občini Semič, Stari Grad 2 v Občini Krško, Stari Grad 3 v Občini Krško, Gabrovec (Vrbovo) v Občini Ilirska Bistrica, Bučka – širitev v Občini Škocjan, Hrastenice v Občini Dobrova – Polhov Gradec in Vrhpeč – širitev 2 v Občini Trebnje (Uradni list RS, št. 38/10, 53/10, 68/12, 5/15, 22/21, 54/21), se pa še naprej uporablja do sklenitve koncesijske pogodbe na podlagi 9. člena te uredbe oziroma do izdaje odločbe o prenehanju pravic in obveznosti, če do sklenitve koncesijske pogodbe na podlagi te uredbe ne pride.

(3) Z dnem uveljavitve te uredbe preneha veljati 11. člen Uredbe o rudarskih pravicah za raziskovanje ali gospodarsko izkoriščanje mineralnih surovin na raziskovalnem in pridobivalnih prostorih: Hardeška šuma, Občina Ormož; Batič, Občina Mislinja; Zabukovje, Občina Trebnje; Ježce, Občina Šmartno pri Litiji; Kresni grič, Občina Idrija; Pleterje, Občina Kidričevo; Ušenišče, Občina Moravče; Cerov log, Občina Šentjernej; Boreci, Občina Križevci; Dobrovnik, Občina Dobrovnik; Bezena, Občina Ruše; Gorče pri Libeličah in Trbonje, Občina Dravograd; Melinci, Občina Beltinci; Bizeljsko, Občina Brežice; Šmiklavž, Mestna občina Celje; Gradnik, Občina Semič; Mala gora, Občina Sodražica; Godič, Občina Kamnik; Pijovci, Občina Šmarje pri Jelšah (Uradni list RS, št. 97/06, 95/07, 17/13, 5/15, 38/16, 59/18 in 47/22).

**12. člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

**Priloga 2: OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Pravna podlaga za izdajo uredbe (rudarskega koncesijskega akta) je 35. člen Zakona o rudarstvu (Uradni list RS, št. 14/14 – uradno prečiščeno besedilo, 61/17 – GZ, 54/22, 78/23 – ZUNPEOVE in 81/24; v nadaljnjem besedilu: ZRud-1). Ta v prvem odstavku določa, da rudarski koncesijski akt izda vlada na predlog ministrstva, pristojnega za rudarstvo, drugi odstavek pa določa, da ministrstvo, pristojno za rudarstvo, predlaga vladi izdajo rudarskega koncesijskega akta na podlagi ocene, da obstaja potreba po izkoriščanju določene vrste mineralne surovine na določenem območju, ali na podlagi vloge pravne ali fizične osebe o zainteresiranosti za podelitev rudarske pravice za izkoriščanje določene vrste mineralne surovine na določenem pridobivalnem prostoru. Za ta pridobivalni prostor je bil postopek za izdajo rudarskega koncesijskega akta začet na podlagi vloge stranke.

Ministrstvo za naravne vire in prostor Republike Slovenije je kot ministrstvo, pristojno za rudarstvo, v ugotovitvenem postopku preverilo, ali vlagatelj vloge in predlagani pridobivalni prostor izpolnjujeta vse pogoje iz četrtega odstavka 35. člena ZRud‑1. Zato ministrstvo vladi predlaga, naj izda ustrezno uredbo.

1. Rok za izdajo uredbe, določen z zakonom

ZRud-1 ne določa roka, v katerem bi morala vlada sprejeti rudarski koncesijski akt. Ministrstvo za naravne vire in prostor Republike Slovenije predlaga skrajni rok za sprejetje uredbe maj 2025, da bi zainteresirana pravna oseba lahko v najkrajšem mogočem času sklenila koncesijsko pogodbo in začela izkoriščati mineralno surovino.

1. Splošna obrazložitev predloga uredbe, če je potrebna

/

1. Predstavitev presoje posledic za posamezna področja, če te niso mogle biti celovito predstavljene v predlogu zakona

/

II. VSEBINSKA OBRAZLOŽITEV PREDLAGANIH REŠITEV

V skladu s prvim odstavkom 34. člena ZRud-1 se koncesija za izkoriščanje za določeni pridobivalni prostor podeli na podlagi prej izdanega rudarskega koncesijskega akta in na njegovi podlagi izvedenega javnega razpisa za izbor nosilca rudarske pravice za izkoriščanje. V skladu z drugim odstavkom tega člena pa se koncesija za izkoriščanje lahko podeli tudi brez javnega razpisa in samo na podlagi prej izdanega rudarskega koncesijskega akta za določeni pridobivalni prostor pravni ali fizični osebi, ki izpolnjuje katerega od taksativno naštetih pogojev. Vlagateljica vloge uveljavlja in izpolnjuje pogoje iz 2. točke drugega odstavka 34. člena ZRud-1, saj je lastnica zemljišča, na katerem se rudarska pravica podeljuje. Koncesija za izkoriščanje mineralne surovine se zato lahko podeli brez javnega razpisa.

Postopek za izdajo koncesijskega akta je bil začet na podlagi vloge stranke. V ugotovitvenem postopku je ministrstvo preverilo, ali vlagatelj vloge izpolnjuje pogoje iz četrtega odstavka 35. člena ZRud-1.

V skladu s 36. členom ZRud-1 je ministrstvo zaprosilo Občino Šmartno pri Litiji za izdajo potrdila o skladnosti pridobivalnega prostora in njegove rabe z dokumenti urejanja prostora. Občina Šmartno pri Litiji je potrdilo izdala 3. decembra 2024, v njem pa potrdila skladnost pridobivalnega prostora in njegove rabe z Odlokom o strategiji prostorskega razvoja Občine Šmartno pri Litiji (Uradni list RS, št. 18/08), Odlokom o izvedbenem delu Občinskega prostorskega načrta Občine Šmartno pri Litiji (Uradni list RS, št. 38/13, 67/14, 29/15 – obvezna razlaga, 97/15 – obvezna razlaga, 69/16 – teh. pop. 53/17 in 104/20) in Odlokom o občinskem podrobnem prostorskem načrtu za razširitev in sanacijo kamnoloma Kepa v Ježcah (Uradni list RS, št. 67/2008, 67/2014, 106/2015;).

Pridobivalni prostor Ježce 2 izpolnjuje pogoj iz Državne rudarske strategije (sprejeta s sklepom Vlade Republike Slovenije št. 36100-4/2018/4 z dne 18. oktobra 2018 in objavljena na spletnih straneh ministrstva, pristojnega za rudarstvo; v nadaljnjem besedilu: DRS), da je treba omejiti izdajo novih koncesij (razen v primeru širitve obstoječih pridobivalnih prostorov), pri čemer je treba upoštevati, da je treba:

‒ imeti zadostno letno proizvodnjo (povprečno najmanj 30.000 m3) raščene mineralne surovine,

‒ imeti dovolj zalog (najmanj za 15 let),

kar skupaj pomeni najmanj 450.000 m3 zalog.

V tem primeru sta projektant v rudarskem projektu in stranka v vlogi navedla, da se v pridobivalnem prostoru Ježce 2 s površino 19,5698 hektarja v občini Šmartno pri Litiji lahko izkoristi mineralna surovina tehnični kamen dolomit v količini do 1.593.227 m3 (en milijon petsto triindevetdeset tisoč dvesto sedemindvajset) kubičnih metrov v raščenem stanju, predvidena povprečna letna proizvodnja v raščenem stanju je 60.000 m3, predlagana doba koncesije pa je 31 let, od česar je 26 let predvidenih za izkoriščanje/proizvodnjo in pet let za izvedbo dokončne sanacije pridobivalnega prostora. Vsa merila iz DRS so torej izpolnjena.

Ministrstvo, pristojno za rudarstvo, je za predlagani pridobivalni prostor zaprosilo za naravovarstvene smernice Zavod Republike Slovenije za varstvo narave (v nadaljnjem besedilu: zavod), kakor to določa 97. člen Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O; v nadaljnjem besedilu: ZON). Zavod je v dopisu št. 3-III-34/2-O-20/HT z dne 16. januarja 2020 in št. 3563-0541/2024-2 z dne 2. decembra 2024 navedel, da za območje predvidenega pridobivalnega prostora Ježce 2 izdelava naravovarstvenih smernic ni potrebna.

V skladu s petim in šestim odstavkom 97. člena ZON je ministrstvo prejelo obvestilo zavoda št. 3563-0541/2024-3 z dne 17. februarja 2025, da izdaja naravovarstvenega mnenja ni potrebna oziroma ni treba pridobiti mnenja o sprejemljivosti prostorske ureditve predlaganega pridobivalnega prostora z vidika varstva narave.

Po objavi rudarskega koncesijskega akta bo Ministrstvo za naravne vire in prostor Republike Slovenije poslovnemu subjektu iz 9. člena te uredbe izdalo odločbo o izbiri nosilca rudarske pravice za izkoriščanje v skladu s 43. členom ZRud‑1. Sklepanje koncesijske pogodbe se v skladu z drugim odstavkom 44. člena ZRud-1 začne na predlog imetnika odločbe o izbiri nosilca rudarske pravice. Rudarska pravica se v skladu s 3.2. podtočko 2. člena ZRud-1 pridobi s koncesijo za izkoriščanje določene vrste mineralne surovine na določenem pridobivalnem prostoru, to je s sklenitvijo koncesijske pogodbe.

Po sklenitvi koncesijske pogodbe bo nosilec rudarske pravice za izkoriščanje postal zavezanec za plačevanje rudarske koncesnine in zagotavljanje (plačevanje) rezerviranih sredstev za sanacijo, kar se mu bo določilo s posebno odločbo, ki jo bo v skladu z Uredbo o rudarski koncesnini in sredstvih za sanacijo (Uradni list RS, št. 91/11 in 57/13) ter določbami koncesijske pogodbe po uradni dolžnosti izdalo ministrstvo, pristojno za rudarstvo. Sredstva iz naslova plačil za rudarsko pravico po tej uredbi naj bi predvidoma deloma začela pritekati v letu 2026 za leto 2025 in nato vsako leto do izteka koncesije.